***This Strange Engine*** er det niende studioalbumet til det britiske progressiv rock-bandet Marillion. Albumet ble utgitt i april 1997, og ble spilt inn i Marillions eget studio The Racket Club i Aylesbury.

Det ble utgitt to singler fra albumet, «Man of a Thousand Faces» i mai 1997 og «80 Days» i september samme år. Ingen av singlene nådde inn på den britiske Top 40 singellista. Albumet nådde 27.-plass på albumlista i mai 1997.

Teksten til sangen «Estonia» ble skrevet etter at sanger Steve Hogarth møtte den eneste briten som overlevde da fergen Estonia forliste i Østersjøen 28. september 1994. 852 mennesker omkom i forliset.

Den europeiske utgaven av albumet hadde et «skjult» spor ca. 14 minutter etter siste sang. Lydkuttet består av Steve Hogarths hikstende latter over et enkelt pianotema. Gruppa laget en ekstra intro til en utvidet singel-versjon av sangen «Man of a Thousand Faces», og Steve Hogarth brast ut i latter da han prøvde å synge over piano-introen, etter litt for stort øl-inntak før innspillingen.

Marillion sa i utgangspunktet nei til å dra på turné i Nord-Amerika etter lanseringen av *This Strange Engine*, fordi det ville bli for dyrt. En av fansen foreslo da å samle inn til et turnéfond, slik at gruppa likevel kunne få råd til å turnere i Amerika, og andre fans tilbød seg å administrere fondet. Marillion gikk med på forslaget, og fansen samlet til sammen inn over 60 000 dollar. Som en takk til fansen ga Marillion en dobbelt-CD med opptak av en av konsertene på turnéen til alle som hadde bidratt til fondet. (Se *Rochester*.)

Under innspillingen av *This Strange Engine* ble Marillion kontaktet av duoen The Positive Light, som ønsket å remikse noe av Marillions musikk. Resultatet ble remiks-albumet *Tales from the Engine Room*. Remiks-albumet ble først utgitt på Marillions eget merke Racket Records for salg kun på gruppas egen nettside, og senere (med et ekstra spor) på Eagle Records for salg i vanlige butikker.

I 2001 ga Marillion ut en dobbelt-CD med demo-materiale fra innspillingen av *This Strange Engine*, kalt *Another DAT at the Office*.

Sporliste
---------

### Albumet

1. «Man of a Thousand Faces»\* (7.33)
2. «One Fine Day»\* (5.31)
3. «80 Days» (5.00)
4. «Estonia» (7.56)
5. «Memory of Water»\* (3.01)
6. «An Accidental Man»\*\* (6.12)
7. «Hope for the Future» (5.10)
8. «This Strange Engine» (15.36)

All musikk er skrevet av Steve Hogarth, Steve Rothery, Mark Kelly, Pete Trewavas og Ian Mosley. Tekstene er skrevet av Steve Hogarth, med unntak av låtene merket \*, som har tekst skrevet av John Helmer, og \*\* tekst Steve Hogarth og John Helmer.

Den japanske utgaven av albumet hadde bonussporene «Beautiful» (acoustic) og «Made Again» (acoustic). Den amerikanske utgaven av albumet hadde bonussporene «Estonia» (Positive Light remix) og «80 Days» (acoustic).

### Singler

#### Man of a Thousand Faces

1. «Man of a Thousand Faces» (radio edit) (3.37)
2. «Beautiful» (unplugged version) (4.50)
3. «Made Again» (unplugged version) (5.15)
4. «Man of a Thousand Faces» (extended version) (8.19)

#### Eighty Days

1. «Eighty Days» (5.00)
2. «This Strange Engine» (live) (16.10)
3. «Bell in the Sea» (live) (4.18)

Personell
---------

* Steve Hogarth – vokal
* Steve Rothery – gitarer
* Mark Kelly – keyboard
* Pete Trewavas – bass
* Ian Mosley – trommer

Referanser
----------

1. ↑  everyhit.com
2. ↑  Intervju med Steve Rothery
3. ↑  Informasjon om albumet Rochester på Marillions nettside Arkivert 2. april 2007 hos Wayback Machine.

Eksterne lenker
---------------

* (en) *This Strange Engine* på Discogs Rediger på Wikidata

* (en) *This Strange Engine* på MusicBrainz Rediger på Wikidata

* (en) *This Strange Engine* på AllMusic Rediger på Wikidata
* Informasjon om This Strange Engine på Marillions nettside Arkivert 26. februar 2010 hos Wayback Machine.
* Sangtekster på Marillions nettside

  


| * v
* d
* r
Marillion |
| --- |
| Medlemmer | 

|  |  |
| --- | --- |
| Nåværende | Steve Hogarth **·** Mark Kelly **·** Ian Mosley **·** Steve Rothery **·** Pete Trewavas |
| Tidligere | Fish **·** Mick Pointer **·** Diz Minitt **·** Brian Jelliman **·** Doug Irvine **·** John Helmer1 |

 |
| Album | *Script for a Jester’s Tear* **·** *Fugazi* **·** *Misplaced Childhood* **·** *Clutching at Straws* **·** *Seasons End* **·** *Holidays in Eden* **·** *Brave* **·** *Afraid of Sunlight* **·** *This Strange Engine* **·** *Radiation* **·** *marillion.com* **·** *Anoraknophobia* **·** *Marbles* **·** *Somewhere Else* **·** *Happiness Is the Road Vol. 1* **·** *Happiness Is the Road Vol. 2*
 **·** *Less Is More* **·** *Sounds That Can't Be Made* **·** *Fuck Everyone and Run (F E A R)* **·** *With Friends from the Orchestra* |
| Sideprosjekter | How We Live **·** The Europeans **·** The Wishing Tree **·** Iris **·** Kino **·** Transatlantic |
| 1 Tekstforfatter |

|  |  |
| --- | --- |
| Oppslagsverk/autoritetsdata | MusicBrainz
 |